Die perfekte Kersgeskenk vir jou pa | Maroela Media
(Foto: Yvette Fang/Pixabay)
Pa het al genoeg kouse en wyn en biltong vir Kersfees ontvang – dis hierdie jaar tyd vir iets besonders! Van 'n paar velskoene waarmee hy diep spore kan trap, 'n geskenkpak wat sy hart sal vermurwe, boereporselein waarmee hy in die natuur kan gaan uitspan en 'n bordspeletjie wat hom sal laat voel of stadsjapie skielik plaasboer geword het.
Bederf Pa hierdie Kersfees met 'n eg Afrikaanse geskenk uit Maroela Media se aanlyn winkel, Die Koöperasie!
Of Pa nou optof vir 'n troue of sy gemaklikste kakiebroek aantrek vir kleiduifskiet by die kerk se basaar – 'n goeie paar vellies sal hom nooit in die steek nie.
Geskenkpak vir pa
Geskenkpak vir pa in Die Koöperasie
Hierdie geskenkpak is spesiaal vir enige hardebaard pa met 'n sagte hart wat hou van sterk koffie en braaivleis, van gemaklik wees in 'n T-hemp en altyd 'n grappie het om te vertel.
Kampporselein in Die Koöperasie
As Pa net so lief is daarvoor om met 'n karavaan in die Bosveld te gaan kampeer as om 'n tent in die Drakensberge op te slaan of om sommer net 'n piekniekkombers iewers oop te sprei, gaan hy Kersfees dol wees oor dié stelletjie kampporselein (twee blikborde en twee blikbekers).
Boereplaas-bordspeletjie met twee uitbreidingstelle
As Pa nog altyd sy eie plaas wou hê, en daarvan droom om te boer, maar steeds 'n stadsjapie is, dan is hierdie Boereplaas-bordspeletjie in sy kraal vir Kersfees.
T-hemp – My pappa is 'n bobaasbraaier
As niemand kan kers vashou langs Pa wanneer dit kom by 'n skaaptjoppie of 'n stukkie boerewors op die kole nie, dan is hierdie T-hemp perfek om hom tydens Kersfees te bederf!